ശീതയുദ്ധം തിരിച്ചു വരുന്നുവെന്ന മുന്നറിയിപ്പുമായി ഷീ ജിങ്പിങ് ബീജിങ്: ആഗോളതലത്തില് ശീതയുദ്ധം തിരിച്ചു വരുന്നുവെന്ന മുന്നറിയിപ്പുമായി ചൈനീസ് പ്രസിഡന്റ് ഷീ ജിങ്പിങ്. ശീതയുദ്ധകാലത്തുണ്ടായിരുന്ന പ്രശ്നങ്ങളിലേക്ക് ഏഷ്യപസഫിക് മേഖല ഒരിക്കലും തിരിച്ചു പോകരുതെന്ന് ഷീ ജിങ്പിങ് ആവശ്യപ്പെട്ടു. യു എസ് പ്രസിഡന്റ് ജോ ബൈഡനുമായി അടുത്തയാഴ്ച കൂടിക്കാഴ്ച നടത്താനിരിക്കെയാണ് ഷീ ജിങ്പിങ്ങിന്റെ പരാമര്ശം. ന്യൂസിലാന്ഡില് നടന്ന ഏഷ്യപസഫിക് ഇക്കണോമിക് കോപ്പറേഷന് സമ്മേളനത്തിലാണ് ഷീയുടെ നിര്ണായക പരാമര്ശം. ആശയങ്ങളുടേയും പേരില് അതിര്വരമ്ബുകള് നിര്ണയിക്കരുത്. ചെറിയ ഭൂപ്രദേശങ്ങളെ മാത്രം ഉള്ക്കൊള്ളുന്ന വൃത്തങ്ങള് വരക്കരുതെന്നും അത്തരം ശ്രമങ്ങള് പരാജയപ്പെടുമെന്നും ഷീ ജിങ്പിങ് പറഞ്ഞു. ചൈനക്കെതിരെ മേഖലയിലെ ഇന്ത്യ, ജപ്പാന്, ആസ്ട്രേലിയ തുടങ്ങിയ രാജ്യങ്ങളുമായി യു എസ് കൂട്ടുകെട്ടുണ്ടാക്കുന്നതിനെ വിമര്ശിച്ചാണ് ഷീ ജിങ്പിങ്ങിന്റെ പരാമര്ശം.